కుకు కోహ్లీ

కుకు కోహ్లీ (అవతార్ కోహ్లీ ) హిందీ సినిమా దర్శకుడు, ఎడిటర్, స్క్రీన్ ప్లే రచయిత ఫూల్ ఔర్ కాంటే సినిమాలో అజయ్ దేవగన్‌కి బాలీవుడ్‌లో తన మొదటి బ్రేక్ ఇచ్చాడు.

 జననం 
ఇతడు పాకిస్తాన్ లోని పెషావర్‌లో జన్మించాడు. 

 సినిమారంగం 
తొలిరోజుల్లో చాలా సంవత్సరాలపాటు రాజ్ కపూర్ వద్ద పనిచేసి, సినిమాలు తీయడంలో నైపుణ్యాలను నేర్చుకున్నాడు. సన్నీ డియోల్, అమృతా సింగ్‌ల లాంచ్ ప్యాడ్ అయిన బేతాబ్ సినిమాకు రెండవ యూనిట్ డైరెక్టర్ గా పనిచేశాడు. ఈ సినిమా గోల్డెన్ జూబ్లీగా నిలిచి వాళ్ళిద్దరికి స్టార్‌డమ్‌ వచ్చింది. తరువాత సన్నీ డియోల్, డింపుల్ కపాడియాతో అర్జున్ అనే సిల్వర్ జూబ్లీ సినిమాలో కోహ్లి స్వయంగా చిత్రీకరించిన ఈ సినిమా యాక్షన్ సన్నివేశాలు ఇప్పటివరకు చిత్రీకరించిన అత్యుత్తమ సన్నివేశాలలో ఒకటిగా ప్రశంసించబడ్డాయి.

తర్వాత 1991లో ఫూల్ ఔర్ కాంటే సినిమాకు తొలిసారిగా దర్శకత్వం వహించాడు. ఈ సినిమా డైమండ్ జూబ్లీ హోదాను సాధించడంతోపాటు అజయ్ దేవగన్‌ను దేశంలోని అత్యంత డిమాండ్ ఉన్న స్టార్‌లలో ఒకరిగా చేసింది. దీని తరువాత 1991లో ధర్మేంద్ర నటించిన కోహ్రామ్‌ సినిమాకు దర్శకత్వం వహించాడు. 1994లో అజయ్ దేవగన్, అక్షయ్ కుమార్ , కరిష్మా కపూర్, నగ్మా నటించిన సుహాగ్ సినిమా మళ్ళీ గోల్డెన్ జూబ్లీగా నిలిచింది.

1995లో అజయ్ దేవగన్, టబు నటించిన హకీకత్ సినిమా విమర్శకుల ప్రశంసలు అందుకోవడంతోపాటు విజయవంతమైంది. ఈ సినిమా ఫిలింఫేర్ అవార్డులకు ఉత్తమ దర్శకుడితో సహా 7 విభాగాలలో నామినేట్ చేయబడింది, ఆ సంవత్సరపు ఉత్తమ దర్శకుడిగా కూడా కోహ్లి స్క్రీన్ అవార్డ్స్‌కు ఎంపికయ్యాడు. 1999లో అక్షయ్ కుమార్, ట్వింకిల్ ఖన్నాలతో జుల్మీ సినిమా తీశాడు. ఈ సినిమా కూడా అన్ని చోట్ల విజయవంతమయింది. 1999లో గోవింద ద్విపాత్రాభినయంలో ఇతడు తీసిన అనారి నెం.1 సినిమా ప్రపంచవ్యాప్తంగా భారీ విజయాన్ని అందుకుంది. 2002లో అతడు తీసిన యే దిల్ ఆషికానా సినిమాతో మ్యూజిక్ మ్యాస్ట్రోలు నదీమ్-శ్రవణ్ ఇండస్ట్రీలోకి రీఎంట్రీ ఇచ్చారు. 2004లో అర్జన్ బజ్వా - కంచి కౌల్ నటించిన వో తేరా నామ్ థా ఇతడు దర్శకత్వం వహించిన చివరి సినిమా.

 వ్యక్తిగత జీవితం 
1990లో నటి అరుణా ఇరానీతో వివాహం జరిగింది. ఇది అతడి రెండవ వివాహం.

 సినిమాలు 

 దర్శకత్వం 
 ఫూల్ ఔర్ కాంటే (1991)
 కోహ్రామ్ (1991)
 సుహాగ్ (1994)
 హకీకత్ (1995)
 అనారీ నం.1 (1999)
 జుల్మీ (1999)
 యే దిల్ ఆషికానా (2002)
 వో తేరా నామ్ థా (2004)

 మూలాలు 

వర్గం:జీవిస్తున్న ప్రజలు